**Следните въпроси от потенциални бенефициенти по Фонд за двустранни отношения са получени на електронната поща на Програма „Културно предприемачество, наследство и сътрудничество“, финансирана по Финансовия механизъм на Европейското икономическо пространство:** [**pa14culture@mc.government.bg**](mailto:pa14culture@mc.government.bg) **.  Отговорите на постъпилите въпроси се публикуват в 5 (пет) дневен срок от тяхното регистриране.**

**Отговорите им представляват официално становище на Програмния оператор и трябва да бъдат вземани под внимание от потенциалните бенефициенти по Фонда.**

**Програмният оператор напомня, че не се предоставят отговори на постъпили въпроси, които съдържат становище относно съответствие на проект или кандидат с условията за кандидатстване по Покана за Подкрепа на учебни визити – Схема за подкрепа на пътувания в България и Лихтенщайн, Исландия и Норвегия по Фонда за двустранни отношения на Програмно ниво.**

**Управляващият орган настоятелно моли всички да се запознаят внимателно с текста на Поканата и съпътстващите документи налични на Единния портал на Финансовия механизъм на Европейското икономическо пространство –** [**www.eeagrants.bg/culture**](http://www.eeagrants.bg/culture)**, преди да пристъпят към изпращане на въпроси.**

|  |  |  |
| --- | --- | --- |
| **№** | **Въпрос** | **Отговор** |
| **1.** | Здравейте!  Имам няколко въпроса във връзка с пътуванията:  1. Има ли образец, формуляр на поканата, която ние като организация трябва да изпратим на партньорската организация?  2. Само и единствено двама представители  можем да поканим? В случай че имаме повече партньори какво да правим?  3. Пътуванията за един проект само от едната страна - напр. България може да пътува, т.е. не е двустранно. Посещението е еднопосочно,  тоест само от едната партньорска организация или може партньорите ни да дойде и ние да отидем при тях или само едностранно? | *По въпрос №1*  Програмният оператор не е разработил бланка/образец на покана. Текстът на поканата задължително трябва да индикира лицата от съответната организация, които ще участват в двустранната инициатива и чиито разходи ще бъдат покрити за сметка на Фонда на Програмата. От задължителен характер е да бъде посочен периода, за който същите лица са поканени, като същия трябва да бъде съобразен с максималните срокове определени в т. 4 „Допустими дейности по настоящата покана”. В допълнение, поканата трябва ясно и точно да дефинира какви са дейностите, които съответните експерти ще извършат съвместно с организацията-партньор.  *По въпрос №2*  Съгласно т.6 „Допустими разходи“ от текста на Поканата, Програмният оператор ще възстановява разходите за участие в двустранната визита на максимум двама представители на организацията-кандидат по Фонда за двустранно сътрудничество.  *По въпрос №3*  С една одобрена за финансиране апликационна форма е допустимо едно пътуване на организация от България до организация базирана в Страна донор или обратно. |
| **2.** | Здравейте, имам само един въпрос :  какъв трябва да е текста на поканата от страна на страните - донор ?  освен организациите - даващата поканата и тази от България , периода за пътуване  има ли ДРУГИ  задължителни моменти в тази покана ? | Формата на поканата задължително трябва да индикира лицата от съответната организация, които ще участват в двустранната инициатива и чиито разходи ще бъдат покрити за сметка на Фонда на Програмата. От задължителен характер е да бъде посочен периода, за който същите лица са поканени, като същия трябва да бъде съобразен с максималните срокове определени в т. 4 „Допустими дейности по настоящата покана”. В допълнение, поканата трябва ясно и точно да дефинира какви са дейностите, които съответните експерти ще извършат съвместно с организацията-партньор. |
| **3.** | Свързваме се с Вас по повод въпроси, които бихме желали да зададем по Програма „Културно предприемачество, наследство и сътрудничество“.    Представители на нашата фондация участваха в срещата за „Инициране на партньорства“, която се проведе на 30 и 31 януари в НДК и която беше особена полезна за нас.  В течение на работата ни по нашата проектна идея възникват въпроси, по които желаем да се консултираме.  Интересува ни дали партньори по нашия проект могат да са организации само от трите страни – Норвегия, Исландия и Лихтенщайн или могат да бъдат и от други европейски страни?  И в случай, че партньорите трябва да са от Норвегия, Исландия и Лихтенщайн – могат ли да са други организации, които не са присъствали на срещата за „Инициране на партньорства“?  Имате ли вече информация, кога да очакваме да бъде обявена поканата за кандидатстване по Резултат 2:                „Подобрен достъп до изкуства и култура“ | Програма „Културно предприемачество, наследство и сътрудничество“ е двустранна Програма, която цели задълбочаване на двустранните отношения между Р. България и трите Страни донори – Исландия, Лихтенщайн и Норвегия чрез подкрепата на културни проекти между организации от четирите държави. В тази връзка, Програмата не допуска участието на организации базирани като юридически лица в държави извън горепосочените. В допълнение, няма изискване – участниците в проектно партньорство да са взели участие в събитието за иницииране на партньорства, което се проведе на 30-31.01.2019 г. |
| **4.** | Почти накрая сме на доста стройна организация с кметове на 4 общини, с които искаме да посетим Исландия, като от повече от месец сме в постоянна кореспонденция с евентуалните партньори. Очаквам поканите всеки момент и примерната програма на посещението. Тъй като се касае за 4 съвсем различни проектни идеи, затова очаквам конкретните срещи и тогава ще изпратя всички документи наведнъж. Планираме първа седмица на април да се осъществи пътуването. Надявам се, че ще се вместим в оставащото време.   Моля да ми укажете, освен Анекс 1, какво е необходимо да пратя, за да разрешите посещението? Трябва ли анексите да Ви се пратят сканирани? | Информация относно начина на кандидатстване ведно с необходимата документация е налична на следния линк:  <https://www.eeagrants.bg/programi/kultura/pokani/podkrepa-za-uchebni-viziti-%E2%80%93-sxema-za-podkrepa-na-ptuvaniya-po-programa-%E2%80%9Ckulturno-predpriemachestvo,-nasledstvo-i-strudnichestvo%E2%80%9C> |
| **5.** | Здравейте!  Бих желала да узная каква част от проектите трябва да се финансира със собствени средства или програмата ще направи изцяло тяхното финансиране?  Имам въпрос свързан и с поканата за посещение на партньорите. Правилно ли разбирам, че двама представители от България могат да пътуват до Норвегия и обратно в рамките на 5 000 евро и другите посочени разходи или тези суми са за един представител от България и един от Норвегия? | Програма „Културно предприемачество, наследство и сътрудничество“ ще финансира 100 % безвъзмездна финансова помощ за проекти с кандидати публични организации и до 90% за неправителствени такива. Допълнително собствено финансиране от страна на кандидата също е допустимо.  Съгласно т.5 „Максимален размер на финансиране“ и т.6 „Допустими разходи“ от текста на Поканата за подкрепа на учебни визити – Схема за подкрепа на пътувания в България, Лихтенщайн, Исландия и Норвегия, максималният размер на финансиране, което организация-кандидат може да получи е 5000 евро, като следните разходи и съответните лимити към тях се считат за допустими:  А) Разходи за дневни пари за максимум двама души от кандидатстваща организация в размер на 35 (тридесет и пет) евро на ден, на човек.  Б) Разходи за настаняване за максимум двама души от кандидатстваща организация от България в Исландия и Лихтенщайн в размер на 130 (сто и тридесет) евро на нощувка, на човек.  В) Разходи за настаняване за максимум двама души от кандидатстваща организация от България в Кралство Норвегия в размер на 145 (сто четиридесет и пет) евро на нощувка, на човек.  Г) Разходи за настаняване за максимум двама души от кандидатстваща организация от Страните донори в България в размер на 130 (сто и тридесет) евро на нощувка, на човек.  Д) Разходи за самолетни билети за отиване и връщане (от България до Страните донори и от Страните донори до България). Лицата имат право на билет икономична класа.  Е) Разходи за вътрешен транспорт в България между градовете (допуска се икономична класа във влаков и автобусен транспорт). Не се възстановяват разходи за таксиметров превоз или наемане на автомобил.  Ж) Разходи за вътрешен транспорт в Страните донори, между градовете. Не се възстановяват разходи за таксиметров превоз или наемане на автомобил.  З) Разходи за международен обществен транспорт. Не се възстановяват разходи за таксиметров превоз или наемане на автомобил. | |
|  |  |  | |